**MLÁDEŽ SPIEVA 2019, 50. ROČNÍK**

**Propozície regionálnej postupovej súťažnej prehliadky detských speváckych zborov**

Organizátorom regionálneho kola postupovej súťaže je Pohronské osvetové stredisko v Žiari nad Hronom, pre okresy Žiar nad Hronom, Žarnovica, Banská Štiavnica.

Vyhlasovateľom celoštátnej postupovej súťaže je Národné osvetové centrum Bratislava z poverenia Ministerstva kultúry a Ministerstva školstva SR.

**Regionálne kolo sa uskutoční 29. marca 2019 o 10:30 hod.**, v priestoroch Pohronského osvetového strediska, Dukelských hrdinov 21, 965 01 Žiar nad Hronom.

Krajské kolo sa bude konať **12. apríla 2019 o 10:30 hod**., v koncertne sále ZUŠ Jána Cikkera, Štefánikovo nábrežie 6, 974 00 Banská Bystrica.

Celoštátne kolo sa uskutoční **29.-31. mája** v Prievidzi.

**Základná charakteristika:**

**Mládež spieva** je celoštátnou postupovou (trojstupňovou – regionálnou, krajskou a celoštátnou) súťažnou prehliadkou detských a mládežníckych speváckych zborov s dvojročnou periodicitou.

**Podmienky účasti na súťaži detských speváckych zborov**

1. Na postupovej súťaži sa môže zúčastniť každý detský spevácky zbor pôsobiaci v regióne Žiar nad Hronom, Žarnovica a Banská Štiavnica, ktorého členovia v roku konania postupovej súťaže dosiahli vek **max. 15 rokov**, pričom povolená odchýlka je, že len **20 % členov** zboru môže mať vek nad stanovený limit.
2. Poradný zbor pre zborový spev NOC na rok 2019 **neurčil povinnú skladbu**. Odporučil však skladby pre detské spevácke zbory (Z. Mikula, J. Rutter, O. Peterson), ktoré je možné získať na webe NOC: http://www.nocka.sk/sutaze-a-prehliadky/mladez-spieva/ v časti „Propozície“. V prípade nedostupnosti danej web stránky, je možné obrátiť sa na samostatnú odbornú zamestnankyňu Pohronského osvetového strediska Ing. Miroslavu Rosenbergovú, tel. č.: 045/678 13 06, e-mail: pos.spev@gmail.com.
3. Zborom sa odporúča, aby do súťažného programu zaradili polyfónnu skladbu (kanón), skladbu slovenského autora a úpravu ľudovej piesne.
4. Do regionálneho kola je potrebné **prihlásiť sa vyplnením záväznej prihlášky** dostupnej na webe POS najneskôr do **8. marca 2019**.
5. Súťažný program zboru musí byť v časovom limite **10 – 14 minút čistej hudby**. Maximálny počet spevákov v zbore je stanovený na **42 spevákov**.
6. Deti do 15 rokov sú povinné prísť na súťaž v sprievode dospelej osoby (dirigenta, organizačného vedúceho zboru, pedagóga alebo zákonného zástupcu), ktorá chráni ich bezpečnosť a rieši ich problémy organizačného či sociálneho charakteru.

**Spôsob hodnotenia súťaže**

Zbory bude hodnotiť **trojčlenná odborná porota**, ktorá bude vymenovaná riaditeľkou Pohronského osvetového strediska Mgr. Helenou Žňavovou. Porota navrhne zúčastneným zborom udeliť **zlaté, strieborné a bronzové pásmo** a súčasne **odporučí postup do krajského kola**. Každý zúčastnený zbor získa prislúchajúci diplom. Súčasťou hodnotenia je aj rozborový seminár po ukončení súťaže.

**Výsledky súťaže**

Informácie o výsledkoch z regionálneho kola súťažnej prehliadky budú zverejnené na internetovej stránke POS.

Z podkladov krajských propozícií Mládež spieva 2019 pre podmienky regiónu Žiar nad Hronom, Žarnovica a Banská Štiavnica spracovala Ing. Miroslava Rosenbergová.

Kontakt: Pohronské osvetové stredisko, Dukelských hrdinov 21, 965 01 Žiar nad Hronom, telefón: 045/678 13 06, e-mail: pos.spev@gmail.com

**POZNÁMKA:**

Pohronské osvetové stredisko v Žiari nad Hronom v prípade organizovania verejných podujatí postupuje podľa zákona č. 18/2018 Z. z. o ochrane osobných údajov v znení a doplnení podľa §78 odsek 2.